תת"ל 65

התכנית להכפלת מסילת החוף סדנאות אפרים – שפיים (תת"ל 65) היא תוכנית אשר במסגרתה מתוכננות לקום שתי מסילות רכבת מהירות (250 קמ"ש) מתחנת מרכזית המפרץ ועד לפיצול למסילת השרון במחלף שמריהו מזרח.

ב-6 ביולי 2014 אישרה הממשלה את התכניתמסמך ההכרזה כתוכנית תשתית לאומית, תת"ל 65.חתימת ראש הממשלה והשרים על מסמך ההכרזה.רשימת תוכניות המקודמות בוועדה לתשתיות לאומיות. כאשר לפי נתוני רכבת ישראל, עלות התכנית נאמדת בכ-31 מיליארד ש"חתמליל ישיבת הות"ל מיום 3 ביוני 2019. .

ב-3 ביוני 2019 החליטה הוועדה לתשתיות לאומיות (הות"ל) לפצל את תת"ל 65 לשתי תוכניות: (א) תת"ל 65א שתעסוק בהוספת מסילות מהירות עד לתחנת חיפה חוף הכרמל; (ב) תת"ל 65ב שתעסוק בהוספת מסילות מהירות בין תחנת חוף הכרמל לתחנת מרכזית המפרץ. לגבי ההחלטה לפצל את תת"ל 65 הוגשה עתירה לבג"ץ (בג"ץ 6812/23). ב-4 בנובמבר 2024 ניתן פסק דין ובו נקבע כי הוועדה לתשתיות לאומיות לא חרגה מסמכותה כאשר פיצלה את תת"ל 65 לשתי תוכניות. 

 רקע 
ב-24 בפברואר 2010, במסגרת החלטת ממשלה "נתיבי ישראל", ממשלת ישראל קבעה כי תוקם "שידרת תשתית תחבורתית-עירונית מקריית שמונה ונהריה בצפון עד משאבי שדה ואילת בדרום, במטרה לאכלס ולפתח את הנגב והגליל", שדרת התשתית תכלול תוואי אורך של מסילות ראשיות ושל כבישים ראשיים, ומספר צירי רוחב"החלטת ממשלה נתיבי ישראל, תש"ע-2010.נתיבי ישראל - תוכנית תחבורה לפיתוח הנגב והגליל, תש"ע-2010..

בשנת 2012 פורסמה התכנית לפיתוח התחבורה הציבורית בישראלפיתוח התחבורה הציבורית בישראל - תוכנית אסטרטגית (2012).. במסגרת זו, משרד התחבורה קבע כי נדרש להקים "רשת ארצית מהירה" אשר תחבר את ארבע ערי מטרופולין המרכזיות בישראל.

ב-6 ביולי 2014 נחתם מסמך ההכרזה של התכנית על ידי ראש הממשלה, ובכך התכנית הפכה לתוכנית תשתית לאומית.

 עיקרי התכנית 
מסמך ההכרזה מפרט את מטרת התכנית כך:

 זמני נסיעה עתידיים 
על פי המסמכים הנלווים לתוכנית שהציגה רכבת ישראלמצגת רכבת ישראל שקפים 66 עד 76, חומרים נלווים לדיון בדצמבר 2021., היא תאפשר את זמני הנסיעה הללו:
+ מקטע  זמן נסיעה כיום  זמן נסיעה אחרי תת"ל 65  קיבולת כיום (רכבות בשעה)  קיבולת אחרי תת"ל 65 (רכבות בשעה)  הערות תל אביב סבידור עד תחנת חוף הכרמל  52 דקות  28 דקות  4 + 1 לעתלית  10 מהירות + 14 פרבריות  מכוסה על ידי תת"ל 65 א' תחנת חוף הכרמל עד תחנת לב המפרץ  19 דקות  13 דקות  6  10 מהירות + 10 פרבריות  על פי חלופה 102 אשר הוצגה כסקיצה רעיונית לשלב התכנון הראשון (ופורסמה במסגרת הוראות סעיף 77-78 לחוק התכנון והבנייה).  טרם נערך תסקיר לפיו נבחנות חלופות לעומקן.

 עד למימוש תת"ל 65ב, הנוסעים מתחנות צפוניות לחוף הכרמל יידרשו להחליף רכבות בתחנת חוף הכרמל, בדרכם למרכז הארץ. תחנת לב המפרץ עד תחנת נהריה  29 דקות  13 דקות  3  2 מהירות + 2 פרבריות  כאשר מופעלת כרכבת מהירה ללא עצירה בתחנות הביניים תחנת לב המפרץ עד תחנת כרמיאל  33 דקות  33 דקות  2  2 מהירות + 2 פרבריות  אחת הרכבות ממשיכה לתחנת קריית שמונה העתידית

 פיצול התכנית (לתת"ל 65א ותת"ל 65ב) 
ב-3 ביוני 2019 החליטה הוועדה לתשתיות לאומיות לפצל את התכנית  לשני חלקיםיגאל חי, מכה לחיפה: התוכנית להכפלת המסילה פוצלה, אתר כלבו חיפה, 3 ביוני 2019.החלטת הוועדה לתשתיות לאומיות מיום 3 ביוני 2019.. הפיצול בוצע לבקשת רכבת ישראל עקב ההתנגדויות הרבות שהיו למקטע המסילות הצפוני לחוף הכרמל, ובמטרה לקדם את החלק שעליו יש הסכמות.

 תת"ל 65א היא בקטע המסילה החל ממחלף שמריהו מזרח (שפיים) לבין חוף הכרמל.
 תת"ל 65ב במקטע חוף הכרמל ועד מרכזית המפרץ וסדנאות אפרים.
לגבי ההחלטה לפיצול התוכנית הוגשה עתירה לבג"ץ, בג"ץ 6812/23 שלוש השקמים ואח' נ' הוועדה לתשתיות לאומיות. העתירה לדיון בבג"ץ נקבעה ל-28 באוקטובר 2024. ב-4 בנובמבר 2024 ניתן פסק דין ובו נקבע כי הוועדה לתשתיות לאומיות לא חרגה מסמכותה כאשר פיצלה את תת"ל 65 לשתי תוכניות. 

 חלופות מוצעות באזור חיפה 
במסגרת תת"ל 65ב, מתוכננות לעבור בחיפה ארבע מסילות (שני צמדי מסילות), כאשר ההעדפה כי מעבר המסילות יהיה באמצעות מנהור. רכבת ישראל הציגה את חלופות 101 ו-102A כאפשריות (בעדיפות ל-102A), וגורמי ציבור הציגו את חלופה 9א:

 ההכרעה על תוואי המסילות 
במסגרת הליכי התכנון השונים, עיריית חיפה וגורמי ציבור הציגו גישות שונות להתמודדות עם המעבר של מסילות הרכבת בסביבת החוף.

 שיקוע מסילת החוף באזור פארק הכט – עיריית חיפה הציעה לשקע את המסילה באזור פארק הכט במסגרת התוכנית להצבת חישמול עילי של המסילה (תת"ל 18)הסכם גישור עיריית חיפה ורכבת ישראל..
 מנהור המסילה בין תחנת חיפה מרכז לתחנת חוף הכרמל – ביצוע מנהור בין שתי התחנות תוך ויתור על תחנת בת גלים והקמת תחנה חדש בבית המכס, זאת במסגרת תוכנית "חזית הים" (תמ"א 3/13/א) המקודמת על ידי עיריית חיפההסכם עקרונות בין עיריית חיפה ומשרד האוצר, 6 ביוני 2015.תמליל המועצה הארצית מיום 2 באוגוסט 2016; תמ"א 3/13/א..
 הוצגו חלופות לתוואי – בין היתר חלופה 101 וחלופה 102Aמצגת הרכבת שהוצגה בפורום הבינמשרדי ב-31 באוקטובר 2019.הפורום הבינמשרדי, 31 באוקטובר 2019.בג"ץ 7741/19 שלוש השקמים נ' הוועדה לתשתיות לאומיות.אדם טבע ודין, 4 במרץ 2018.תמליל ישיבת הות"ל, 5 במרץ 2018.בג"ץ 7741/19 שלוש השקמים נ' הוועדה לתשתיות לאומיות..

בחודש דצמבר 2021 החליטה הוועדה לתשתיות לאומיות לקדם במסגרת תת"ל 65ב את חלופה 102, ולפיה יעברו במנהרה שתי מסילות רכבת מהירות ושתי מסילות פרבריות. תיבנה תחנה תת-קרקעית בקריית הממשלה במקום תחנת הרכבת חיפה מרכז – השמונה שתבוטל, ותחנת חיפה – בת גלים תשמש את הרכבת הפרברית.

ב-12 בדצמבר 2022 אישרה הוועדה לתשתיות לאומיות את "התוכנית הכפלת מסילות החוף" (תת"ל 65א'). התוכנית מתייחסת למקטע שבין שפיים לחוף הכרמל. המסילות הקיימות ישודרגו כדי לאפשר נסיעה במהירות של עד 160 קמ"ש. כמו כן יוקמו שתי מסילות חדשות שיאפשרו נסיעה במהירות של עד 250 קמ"ש. לאורך התוואי מתוכננות 11 תחנות, מתוכם ארבע תחנות חדשות: זכרון יעקב, אור עקיבא, נתניה – המכללות, שפיים. בארבע תחנות אחרות יוקמו מבני תחנה חדשים בנוסף או במקום הקיימים: חוף הכרמל, עתלית, חדרה – מערב, נתניה ונתניה – ספיר. המסילה אשר עוברת בתוך בנימינה תתבטל, והמסילה החדשה תעבור בסמוך לכביש 4 בין אור עקיבא ובנימינה.

 ראו גם 
 תוכנית הפיתוח של רכבת ישראל
 רכבת מהירה

 קישורים חיצוניים 

 יגאל חי, מכה לחיפה: התכנית להכפלת מסילת החוף פוצלה, באתר כלבו חיפה והצפון, 3 ביוני 2019
 יגאל חי, העירייה: לדחות את העתירה למען פיתוח שדה התעופה, באתר כלבו חיפה והצפון, 13 באפריל 2020

מנהרת שידרה ופינוי מלא של המסילות מהסביבה החופית בחיפה
רשימת תוכניות המקודמות בוועדה לתשתיות לאומיות

 הערות שוליים 

קטגוריה:ישראל: מסילות רכבת עתידיות